Document ID: /fineweb-2-swissfilter-quality_10-filterrobots/filtered/01798.jsonl.gz/939

Vagante
Mundart Punkrock
Was gits nöis?
03.12.2021
Uf Grund vo de nöie Corona-Massnahme isch üse Gig, wo morn 4.12 hät stattgfunde, abgseit. Z'Konzert wird ufe Früehlig 2022 verschobe, z'gnaue Datum wird folge...
29.11.2021
Nachere unvergässleche 2te EP-Toufi letscht Samsti, fröie mir üs ufe letscht Gig vo üsere EP-Tour. Chömet am 4.12 i Spycher Münsingen u fiiret nomau mit üs !!!
Bis grad: eui Vagante
29.10.2021
Es fröit üs dörfe z'verchünde, das Vagante abem hütige Tag, bi DMB Records Bern unger Vertrag si. Mir fröie üs uf die zuekünftigi Zämäarbeit u Konzert!!!
25.10.2021
Wär a üsere EP-Toufi 2.0, ir Biberena, ganz sicher no es Plätzli wet, dä darf sech gärn eis reserviere.
10.10.21
Nachere gigantische EP-Toufi im Akut z'Thun, fröie mir üs scho riisig ufe nächscht Gig, aus Vorband vo Zirka ir Heimwehflueh in Interlaken am 6.11. Merci a aui wo a die hammer Party si cho u ds Wärk mit üs gebührend mit Mayonnaise touft hei.
25.09.2021
Sehr geehrti Dame und Herren, es isch sowit, üsi EP isch da und uf aune mügleche Plattforme hörbar, wie oh physisch beziehbar.
Nacheme Schweisstribende halbe Jahr chöit dir das Wärk beguetachte und üs uf üsere bevorstehende Tour cho bsueche. (EP-Taufi 2.Okt im Akut Thun)
Im nachfolgende Video no es chlises Interview mit de Vagante:
10.09.2021
Z'letschte Datum vor EP-Tour?
Jawoll...
Es isch sowit, am 04.12, göh mir im Spycher Münsingen verbii, um üsi Tour gebührend abzschliesse.
10.09.2021
E Wunderschöni Neuigkeit hei oh mir mau wider z'vergäh:
Am 6.11 dörfe mir im Blago Bung in Interlaken dr Support vo Zirka, uf derä ihrere "Wer schreit lügt nicht" Tour, mache.
Sit drbii we d'Vagante uf dr Bühni stöh.
Z'letschte Datum vo üsere EP-Tour folgt scho ganz glii...
25.08.2021
Schön isches gsii,
mir si nass gsi bis uf d'Huut.
Chömet wider verbii,
z'nächschte mau im trochnige AKUT.
Openair Deisswil 07.08.2021
25.07.21
Z'erschte Konzärt vo de Vagante chunt früecher aus dänkt. Churzfrischtig si mir iglade worde am Openair Deisswil z'spile.
Am Samstig, 07.08 am vieri, wärde euch 45 Minute Vagante um d'Ohre ghoue, u "kein Bier vor Vier" für die wo das Wünsche, uf die Art sogar ungerstützt.
Mir si Parat
03.07.21
D Vagante präsentiere öich die erschti schmackhafti Single vo üsere bevorstehende EP!
Mit ganz viu Härzbluet, Zyt u Mayonnaise isch das Meisterstück entstande, auso nämet öichi Tubene füre und singet luthaus mit!
Mir wünsche öich dr grösst Spass und ganz viu Serotonin-usschtoos bim inezieh und hoffentlech hets keni Mayo Allergiker unger öich!
24.06.21
Schlag uf Schlag geits witer u das ono grad mitere zwöite EP-Taufi.
Di 3 rock-metal-chanson-punk'n'roll Vagante, lade am 27.Nov zum nächschte Konzärt.
Tierfründlech wi mir si, ir Biberena in Biberist, u we dir euch fraget "warum e zwöiti EP-Taufi?" - tja warum nid?
witeri Tourdate folge...
21.06.21
z'erste Konzert vo üsere Ep-Release Tour isch bestätigt.
Dr Gig wo glichzitig üsi Ep-Toufi wird, findet am 2.Okt. im AKUT Thun statt.
Fröiet euch uf endlech wider Poge, Bier trinke und Live Musik lose, das aues mit Vagante a forderster Front.
Mir fröie üs risig!!!
witeri Tourdaten folge...
12.02.2021
Endlich isch es sowit:
D'Vereinigung vo üsem erste Musikvideo, mit üsere erste Single.
Ungerem Motto:
Einisch isch z'erste Mal *)
Über üs
Äs Trio, wie's d'Schwiz vermisst het:
Mit nid wenig Humor u're benötigte Prise Sarkasmus, hei d'Vagante im 2020 drmit startet, euch ihre Punkrock um d'Ohre z'houe.
Mit ihrere erste EP im Gepäck, bringe si nid numme eui Pobacke zum schwinge und fördere eues Verlange nach Mayonnaise, sondern zeige, Gott sei Punk, was me ah länge Haar, mit Gäud, aues chönnt erobere.
E ufschrei gäge Zyt, miteme breite Lächle im Gsicht.
blablabla...
Dir chöit ds aues glii verstah.
Auschnitt im Thuner Tagblatt vom 28.09.2021
Konzärt
chunt no...
|Was||Wo||Wenn||Website|
|Openmic||Mahogany Hall||09.03.2022||mahoganyhall.ch|
scho verbii...
EP Release Tour 2021
"Mir si d'Vagante"
|Was||Wo||Wenn||Türöffnig|
|EP-Toufi||AKUT Thun||02.Okt.2021||19:00|
|Support von Zirka||Blago Bung||06.Nov.2021||20:00|
|EP-Toufi||Biberena Biberist||27.Nov.2021||19:00|
|Kellerkultur||Spycher Münsingen||04.Dez.2021||Verschoben|
|Was||Wo||Wenn||Website|
|Debüt Konzärt||Openair Deisswil||07.08.2021||openairdeisswil.ch|
Musig
Debüt EP: Mir si d'Vagante
Single: E Zyt isch verbii
Videos
Galerie
EP-Toufi Akut Thun 02.10.2021
Openair Deisswil 07.08.2021
Shop
Mir si d'Vagante EP 15 CHF
Kontakt
Wosch e Vagant erreiche, e CD bstelle, irgendwelche Quark verzelle oder z'Nummero vom Drummer becho?
So nutz doch dä Äxtra für di Parat gmacht Talon...
Bi CD bstellig:
Bitte die ganzi Adresse agäh.
Bi reservierig für d'Biberena:
Name und Azahl Persone agäh